નાણાભીડ વચ્ચે ચૂંટણી આવી ચઢતાં અને તેમાંથી બહાર આવીએ ત્યાં ટ્રેડ વોરે તેનું વરવું રૂપ વૈશ્વિક સ્તરે બતાવવાનું શરૂ કરતાં, બજેટમાં FPI પર સરચાર્જ નાખવાનું પગલું જે પાછું ખેંચવાની ફરજ પડવી, ઓટો ઉદ્યોગની છેલ્લાં 21 વર્ષની સૌથી કારમી મંદીની સાથે GSTને કારણે ગ્રોથ ઘટવો, દેશનો GDP ગ્રોથ છ વર્ષના તળિયે ગબડવો, મેન્યુફેક્ચરિંગ ક્ષેત્રનો ગ્રોથ નેગેટિવ આસપાસ રહેવો જેવાં અનેક કારણોને લીધે શેરબજારની ચાલ પણ ડહોળાઈ ગઈ હતી.